RUGBY | schoonies
Jaarliks skryf SHS nege spanne vir die plaaslike liga in. Ons neem in die mediumskole-liga deel. Ons neem ook aan die PUK se Super 16-reeks deel, waarna ons later in die seisoen ook aan Derby-dae deelneem. In 2008 en weer in 2009 het van ons spanne onder andere die Beeldtrofee verower. Hoërskool Schoonspruit is baie trots op almal wat by rugby betrokke is. Jaarliks speel baie spanne in die finaal van die Noordwes-liga. Ons het ook gereeld verteenwoordigers in verskeie Noordwes-spanne.
Schoonie-rugby gaan oor deelname en om die spel te geniet. Ons streef daarna om die spelers se talente optimaal te ontwikkel asook om kompeterende, skoon en uiteindelik wenrugby te speel.
Prestasies uit die verlede is 'n goeie bewys hiervan. Die Beeldtrofee is al op vier geleenthede verower, terwyl SHS ook met vyf PUK Super 16-titels spog. Verskeie provinsiale spelers word jaarliks op o/16- en o/18-vlak opgelewer.
Die skool beskik oor uitstekende rugbyfasiliteite, waaronder twee oefenvelde, elk met hul eie skrummasjien, oefentoerusting en 'n goed toegeruste gimnasium.
Ons neem jaarliks aan die mediumskole-afdeling deel. Jaarliks skryf ons nege spanne vir die plaaslike liga in. Toere word gedurende skoolvakansies onderneem om spelers op verskeie vlakke te ontwikkel en voor te berei vir die seisoen wat voorlê. Ons maak ook gebruik van buite-afrigters met die doel om twee afrigters per span te hê vir meer doeltreffende afrigting.
Rugby word nie net as nog 'n sport hier beoefen nie. Seuns word in oefensessies en ook op die speelveld die selfdissipline van die sport, maar ook van die lewe, geleer.